La Higuera (Chile)

La Higuera er en kommune i Elqui-provinsen i regionen Coquimbo i Chile. Kommunen har et areal på 4158,2 km² og et innbyggertall på 3721 (2002), hvorav 2084 er menn og 1637 er kvinner. Kommunen ble opprettet i 1891; dog blir grunnleggelsen stadfestet av noen kilder til den 21. desember 1892.

Befolkningen er spredt stort sett over hele kommunen. Blant de viktigste tettstedene kan man nevne Caleta Los Hornos, Chungungo, La Higuera (administrasjonssenter), El Trapiche, Punta Colorada, Los Choros og Punta de Choros. Sistnevnte er berømt for sine vakre strender og for delfinene som frekventerer kysten.

Til kommunen hører også øyene Choros og Damas, som ligger innenfor nasjonalparken Pingüino de Humboldt, som administreres av Corporación Nacional Forestal (CONAF). Helt sør på øya La Tijera ligger stranda La Tijera.

Innenfor kommunen ligger også de verdensberømte stjerneobservatoriene på åsene Las Campanas og La Silla.

 Eksterne lenker 


Kategori:Byer i Coquimbo
Kategori:Kommuner i Chile
Kategori:Etableringer på 1800-tallet